Soa
Soa (Hebraice השואה ha-shoah 'pernicies'; Iudaeogermanice חורבן, Churben vel Hurban, a vocabulo Hebraico pro 'pernicie'), sive Holocaustum (Graece ὁλόκαυστον, ab ὅλος 'totus' + καυστός 'combustus'), fuit caedes generalis vel Iudaeorum Europaeorum occidio circa sex milionum per secundum bellum mundanum effecta, sanguinaria quidem rei publicae gerendae ratio a Germania per terras a se occupatas habita, Adolpho Hitler et factione nazistica ducentibus. Ex Iudaeorum novem millionibus qui in Europa antea habitaverant, circa duae partes necatae sunt, inter quas plus quam milio puerorum Iudaeorum, duo miliones fere mulierum Iudaearum, et tres miliones virorum Iudaeorum.